Komisijas paziņojums Eiropas Parlamentam atbilstoši EK līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes regulas par kopīgiem noteikumiem attiecībā uz piekļuvi kravas autopārvadājumu tirgum pieņemšanu (pārstrādāta redakcija) /* COM/2008/0673 galīgā redakcija - COD 2007/0099 */





[pic] | EIROPAS KOPIENU KOMISIJA | Briselē, 12.1.2009 COM(2008) 673 galīgā redakcija 2007/0099 (COD) KOMISIJAS PAZIŅOJUMS EIROPAS PARLAMENTAM atbilstoši EK līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes regulas par kopīgiem noteikumiem attiecībā uz piekļuvi kravas autopārvadājumu tirgum pieņemšanu (pārstrādāta redakcija) 2007/0099 (COD) KOMISIJAS PAZIŅOJUMS EIROPAS PARLAMENTAM atbilstoši EK līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes regulas par kopīgiem noteikumiem attiecībā uz piekļuvi kravas autopārvadājumu tirgum pieņemšanu (pārstrādāta redakcija) 1. PRIEKŠVĒSTURE Datums, kad priekšlikums nosūtīts Eiropas Parlamentam un Padomei (dokuments COM(2007) 265, galīgā redakcija – 2007/0099COD) | 2007. gada 23. maijs | Eiropas Ekonomikas un sociālo lietu komitejas atzinuma datums | 2008. gada 12. marts | Datums, kad Eiropas Parlaments sniedzis atzinumu (pirmajā lasījumā) | 2008. gada 21. maijs | Grozītā priekšlikuma nosūtīšanas datums | 2008. gada 13. jūnijs | Kopējās nostājas pieņemšanas datums | 9.1.2009 | 2. KOMISIJAS PRIEKŠLIKUMA MĒRĶIS Komisijas 2007. gada 23. maijā pieņemtā priekšlikuma mērķis ir kopīgu noteikumu noteikšana attiecībā uz piekļuvi starptautisko kravu autopārvadājumu tirgum. Priekšlikums aizstāj divas regulas par kravas autopārvadājumu uzņēmumu piekļuvi tirgum un Padomes direktīvu, kas atbrīvo dažus transportlīdzekļus no atļaujas saņemšanas. Viens no šīs regulas mērķiem ir uzlabot ceļu kabotāžas īstenošanu ar tās definīcijas precizēšanas palīdzību. 3. PIEZĪMES PAR KOPĒJO NOSTĀJU 3.1. Vispārējās piezīmes par kopējo nostāju Priekšlikums par piekļuvi starptautisko kravu autopārvadājumu tirgum, un īpaši tā definīcija par kabotāžu, ir viena no galvenajām tēmām debatēs par kravas autopārvadājumu dokumentu paketi. Jāatzīmē, ka ziņojuma par iespējamo tālāko tirgus atvēršanu, ieskaitot kabotāžu, datums bija galvenā tēma ar šo paketi saistītā kompromisa panākšanā. 3.2. Komisijas sīki izstrādātas piezīmes Padomes pieņemtā kopīgā nostāja iekļāva, kā tādus vai principā, zināmu skaitu grozījumu, kurus pieņēmis Eiropas Parlaments, un tos visus, kā tādus vai principā, pieņēma arī Komisija. Šie grozījumi attiecas uz šādiem jautājumiem: - definīcija par izņēmumu pasta pārvadājumu gadījumā (11. grozījums); - tās informācijas samazināšana, kura jāietver apliecinājumā par starptautiskajiem pārvadājumiem (19); - atsauces attiecībā uz darba laiku kā obligātu noteikumu, kas piemērojams kabotāžā, atcelšanu (43); - aizsargpasākumu procedūras ieviešana kabotāžas izraisītu nopietnu traucējumu gadījumā (48); - un atsauces par atkārtotiem, mazāk nozīmīgiem pārkāpumiem atcelšana; Komisijai ir pieņemama šī pakāpeniskā pieeja attiecībā uz reģistriem (7., 8., 42., 24., 27., 31., 33., 34. grozījuma daļa). Kopējā nostāja iekļauj arī kabotāžas noteikumus tranzīta valstī, kā paredz 17. grozījums. Tā kā kopīgajā nostājā ieteiktais risinājums ir piemērojams, Komisija var tam piekrist. Kopējā nostāja neiekļāva sekojošus grozījumus, kuri Komisijai bija principā pieņemami vai arī pieņemami jaunā redakcijā: - apsvērums par saistību ar direktīvu 92/106/EEK par kombinēto transportu (1.); - jēdziena "pagaidu" precīzāks pielietojums (9., 12.); - soda naudas kā atsevišķa soda veida ieviešana (25., 28.); - 2009. gada 1. janvāra noteikšana par piemērošanas datumu (35.); kopējā nostājā paredz regulas piemērošanu 24 mēnešus pēc tās stāšanās spēkā. Pārējie Eiropas Parlamenta grozījumi, kurus Komisija nepieņēma vai arī nepieņēma ieteiktajā redakcijā, nav iekļauti kopējā nostājā. Šie grozījumi īpaši attiecas uz: - kabotāžas tirgus tālāku atvēršanu (3., 4., 18.); - kabotāžas atļaušanu pēc daļējas izkraušanas (16.); - atsevišķu dalībvalstu ciešākas sadarbības kabotāžas jomā atļaušanu (5., 21.); - atsauci uz darbinieku norīkošanas direktīvu, kas piemērojama kabotāžā (23.); - dalībvalstu iespēju regulēt savstarpējo tirdzniecību (6., 14., 15.); - prasību pēc vienota dokumenta visa veida autopārvadājumiem (20.). Kopējā nostājā tika īpaši iekļauti šādi jauni noteikumi: - iespēja pielāgot licences derīguma termiņu tehniskajam progresam (4. panta 2. punkts); - licences, apliecinātas kopijas un autovadītāja atestāta drošības elementu iekļaušana (4. panta 4. punkts un 5. panta 3. punkts, kā arī I un II pielikums); - noteikumi attiecībā uz autovadītāja atestātu (5. pants), īpaši atsauces iekļaušanu, kas attiecas uz direktīvu 2003/109/EK par trešās valsts valstspiederīgajiem, kuri ir ilggadēji iedzīvotāji šajā valstī; - Komisijas ziņojums līdz 2013. gada beigām, kurā jāanalizē tirgus situācija, jānovērtē kontroļu efektivitāte un profesionālie darba apstākļi, kā arī jānovērtē, vai likumu harmonizācija ir progresējusi tiktāl, lai tiktu paredzēta tālāka vietējo tirgu atvēršana, ieskaitot kabotāžu (16.panta 3.punkts). Var atzīmēt, ka dažas dalībvalstis, kuras deva priekšroku atļautās kabotāžas stingrākiem ierobežojumiem, ierosināto kabotāžas definīciju (8. pants) atzinušas par maksimālo principu, ko tās var atbalstīt, turpretī citas dalībvalstis, kuru mērķis ir tirgus turpmāka atvēršana, uzskata to par minimālo principu, ko tās var atbalstīt. 4. SECINĀJUMS Padome pieņēma kopējo nostāju ar kvalificētu vairākumu. Komisija uzskata, ka kopējā nostājā tiek atspoguļoti galvenie tās priekšlikuma mērķi, un tādēļ to atbalsta.